Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка (“Службен весник на Република Македонија“ бр.124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалба изјавена од Т. Ч. од Скопје, поднесена против Општина Гостивар, по предметот Барање за пристап до информации од јавен карактер, на 28.05.2024 година, го донесе следното

 **Р Е Ш Е Н И Е**

**СЕ ЗАПИРА** постапката по Жалбата изјавена од Т. Ч. од Скопје, поднесена против Општина Гостивар, заведена во Агенцијата под бр.08-158 на 27.05.2024 година, по предметот Барање за пристап до информации од јавен карактер, **поради тоа што Жалбата се смета за повлечена**.

 **О Б Р А З Л О Ж Е Н И Е**

Т. Ч. од Скопје, како што е наведено во Жалбата, на 02.05.2024 година поднела Барање за пристап до информации од јавен карактер до Општина Гостивар, со кое побарала по е-маил да и се достави следната информација:

„1. Достава на листа на советници на Совет на Општина Гостивар со нивните емаил адреси и од која партија се точно. На следната веб страна има поголем дел од информациите, но не целосно и наведени се коалиции, а не точно од која партија е кој советник....“.

Имателот на информации по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-158 на 27.05.2024 година.

Агенцијата, преку е-маил заведен под бр.08-158 од 27.05.2024 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 28.05.2024 година Барателот на информаци до Агенцијата достави е-маил заведен под бр. 08-158, со кој ја извести Агенцијата дека „ја повлекувам жалбата за Општина Гостивар, вчера добив одговор од нив“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**